****

**Pepa tote ne tohia he tau tagata ne kua hao mai he eke fakakelea fakamamahi**

*E ngā mana e ngā reo, tēnā koutou kia ora tātou.*

*E mihi ana ki te hunga i puta oraiti i ngā tāwharau o te kāwanatanga me ngā whare o te whakapono.*

*Nei rā he huarahi hei whakaarotanga mā koutou, ki te tuku kōrero a-tuhi rānei ki mua ki te aroaro o te Ratonga Wheako Mōrehu*

*Māna anō te runga rawa koutou e manaaki e tiaki.*

*Fakatokolalo mo e fakalilifu e tau fakaalofa lahi atu.*

*Mailoga e mautolu a lautolu ne kua hao mai he tau eke fakakelea fakamamahi he magahala ne leveki ki ai e tau faahi gahua fakatufono pihia mo e tau faahi lotu.*

*Ko e magaaho a nei ke tohitohi atu haau a tau logonaaga ki loto he laupepa Survivor Experiences Service.*

*Kia takitaki mo e leveki atu a ia ne tufugatia e lalolagi ki a koe.*

**Hagaao ke pepa tote nei**

Ne kua tatanaki hake he Survivor Experiences Service e pepa tote nei ke lagomatai a koe ke fakamau hifo haau a tau logonaaga ke he tau eke fakakelea fakamamahi he magaaho ne leveki atu e tau faahi gahua fakatufono mo e tau faahi lotu.

Ko e kakano he kupu ‘in care’ po ke ‘ne leveki atu’ ko e faahi gahua fakatufono mo e tau faahi lotu ne lago ki ai haau a levekiaga. Maeke e mena nei ke putoia ki ai e tau levekiaga nei:

* leveki fakaku he taha magafaoa mo e/po ke fagai
* tau kaina leveki mo e nonofo puipui
* tau kaina he faahi fakafili ke he tau fuata
* tau kaina he tau fanau ikiiki
* tau falegagao ne tului ke he tau gagao manamanatuaga
* tau heleapi ne onoono fakalahi ke he tau malolo tino
* tau fale leveki ki a lautolu ne ai fahia e tau alaga tino
* tau fale aoga mo e tau fale aoga ma e tau fanau ke fakamahani
* tau levekiaga he tau lotu
* ka e nakai fakakaupa ni ke he tau faga fale leveki pehe nei.

Ha ha ki ai e taha laupepa ke moua e fakaataaga he laupepa 6 ne kua lata ia koe ke fakapuke ke maeke i a mautolu ke fakaaoga e tau vala tala ne kua tufatufa mai e koe ki a mautolu. Ha ha i ai e laupepa ne kamata he laupepa 7 ne maeke i a koe ke tohi hifo haau a tau vala tala mo e haau a tau logonaaga.

***Fakamolemole ti ua fakapuke e pepa tote nei kaeke kua fita e tufatufa e koe haau a tau logonaaga he taha foki e tau fakatutalaaga fakagalogalo mo e Kaitakawaenga mai he Survivor Experiences Service.***

**Tau vala tala hagaao ke he Survivor Experiences Service**

Ko e Survivor Experiences Service ko e taha tauteaga haohao mitaki, fiafia ke lagomatai, fakagalogalo ke tufatufa ha lautolu a tau logonaaga ke he tau eke fakakelea fakamamahi he nonofo atu ke he tau levekiaga, ke lagomatai ke maulu. Maeke e tau tufatufaaga ke he matakau hagaao ke he tau logonaaga ha lautolu ne kua hao mai he tau eke fakakelea fakamamahi ke fakahokulo aki ha lautolu a tau maamaaga mo e iloa e tau puhala ke taofi aki. Ha kua tufatufa ha lautolu a tau logonaaga, maeke i a lautolu ke lagomatai ke matutaki ke he falu foki a tau faahi gahua lagomatai.

Ke moua foki e falu vala tala finaatu ke he poko kupega hila he Services <https://survivorexperiences.govt.nz>, po ke hea ke he Contact Centre he numela 0800 456 090 ke he tau tula 8.30 pogipogi mo e 4.30 afiafi Aho Gofua ke he Aho Falaile. Kaeke ko koe i Osetalia, maeke ia koe ke matutaki ke he numela 1800 456 032 he tau tula 8.30 pogipogi ke he 4.30 afiafi (taimi NZ) Aho Gofua ke he Aho Falaile.

**To fakakatoatoa e koe e pepa tote nei**

Kua matutaki a koe mo e Contact Centre mo e fakamau e higoa haau ko e taha ne hao mai to moua e pepa tote nei. Ko e taute pehe nei ke iloa mooli kua hako e tau lagomatai ne kua tauteute mo e fakatokatoka. Maeke foki he Contact Centre ke tali e tau huhu hagaao ke he haau a tau vala tala ne kua tohia pihia mo e falu foki a tau lagomatai ne maeke i a mautolu ke lagomatai ki ai ha magaaho ni kua hoko ki ai he fakaholoaga.

**Fakaaoga fefe e tau huhu he pepa tote nei**

Ha ha i ai e falu huhu he pepa tote nei ne hataki ki a koe he magaaho ka tohitohi a koe ke he haau a logonaaga. Ua fakaaoga e tau mena nei kaeke ke nakai manako a koe ke fakaaoga – tohi noa ni e tau mena ne manako a koe ke talamai ki a mautolu. Pule ni i a koe ke talamai oti po ke fakalatalata ni ke he haau a manako.

To kamata a koe ke fakamau hifo hagaao ke he haau a logonaaga, liga to lagomatai ki a koe ka manamanatu a koe ko e heigoa haau ka talahau, ko e tau vala fe he haau a logonaaga ne muaatu e mahuiga ke maeke i a koe ke tufatufa, mo e ke tuku fakahakohako e haau a tau logonaaga.

Lagomatai ke he Service ke maama e haau a logonaaga kaeke ke fakamau hifo haau a moui to taatu a koe ke he levekiaga, haau a tau magaaho mo e tau moui haau he mole atu e tau levekiaga. Maeke he mena nei ke lalafi ki ai e tau lauiaaga ha ko e tau eke fakakelea fakamamahi ki ai koe, haau a magafaoa, maaga, mo e tau aga fakamotu. Manako foki i a mautolu ke iloa ko e heigoa ne kua lata ke fai hikiga ke ua liu foki mo e taofi e tau eke fakakelea fakamamahi ha ko e tau levekiaga ke ua liu foki ke pihia he tau magaaho i mua. Ko e mailoga lahi he Service kaeke kua fai matutakiaga a koe mo e iloa e tau mena ke taute kaeke ke fai lekua, kua fefe e Mena Ia ki a koe, ko e tuga e heigoa e puhala mitaki lahi ne kitia e koe.

**Ko e lagomataiaga ma haau**

Iloa e mautolu ko e na lahi e malolo ka ha ha i ai ke vagahau, ti fakaaue atu ha kua tufatufa mai haau a tau logonaaga ke he Service. To taute e mautolu a koe mo e tau vala tala ne kua tufatufa mai e koe ki a mautolu mo e manamanatu fakaalofa mo e fakalilifu. To kitia ni e lautolu ne gahua ke he Survivor Experience Service staff ne kua lata ke kitia ke lata ma e ha lautolu a tau gahua.

Manako a mautolu ke fai lagomatai mo e mena ke toko ki ai a mutolu he magaaho ka manamanatu mo e fakamau hifo e koe e tau vala tala hagaao ke tau eke fakakelea fakamamahi ne logona e koe he magaaho ne nofo atu ke he tau levekiaga.

Omoi atu a mautolu kia koe ke fai fifiliaga a koe ke fai tagata mo koe he magaaho ka manamanatu ki ai ko e heigoa haau ka tohi, he magaaho ka tohi hifo a koe he haau a logonaaga, mo e/po ke ka mole e magaaho ka tohi ai e koe. Ko e tau tagata ne maeke ke moua mai e lagomatai ko e:

* magafaoa/tau matakainaga, taha kapitiga, ulumotu, po ke taha ni ne falanaki a koe ki ai
* haau a tagata fanogonogo mo e fakatutala fakamalolo ki a koe, tagata tutala fakamalolo ke he tau manamanatuaga po ke taha pulotu gahua ke he faahi malolo tino ke he tau manamanatuaga
* taha matakau Mauli/Pasifika ne nakai mai he fakatufono
* taha lagomatai mai he Survivor Experiences Service ke he hatakiaga ke he malolo katoatoa po ke taha foki e tau tagata gahua.

Ha ha i ai e falu foki e tau lagomatai ne maeke ke lagomatai a koe ke tohitohi e taha fakamauaga. Fakamafana a mautolu ki a koe ke tutala mai ki a mautolu hagaao ke he tau lagomatai kehekehe ne maeke ke moua, tuga e:

* lagomatai a koe ke manamanatu ki ai ko e heigoa haau ka tohitohi hifo
* lagomatai ke fakamau hifo e tau mena tutupu po ke fai ke tohitohi ma haau
* fai tagata mo koe ke ua nofo tokotaha a koe he magaaho ka manamanatu a koe ke he haau a tau logonaaga.

Ka manamanatu ke he tau matematekelea ne kua fita e tutupu po ke tau matematekelea ne tutupu laia to lauia kehekehe e tau tagata mo e tau magaaho kehekehe foki. Fakatai pehe nei, to liga fiha e faahi tapu po ke totou mahina ka mole e tuku e haau a tohi ti logona e koe e uka ke mohe, liu manamanatu ke he tau mena tutupu, nakai logona e fiafia, po ke tupetupe. Kaeke ke tupu e mena nei ki a koe, fakamolemole ti matutaki mai ki a mautolu ke maeke a tautolu ke fakatutala ke he tau puhala lagomatai kehekehe.

Kaeke ke manako lagomatai a koe, hea mai ke he telefoni nakai totogi he Contact Centre he numela 0800 456 090 ke he tula 8.30 pogipogi mo e 4.30 afiafi Aho Gofua ke he Aho Falaile. Kaeke ko koe i Osetalia, maeke ia koe ke matutaki ke he numela 1800 456 032 he tau tula 8.30 pogipogi ke he 4.30 afiafi (taimi NZ) Aho Gofua ke he Aho Falaile. Maeke a koe ke kitia e ha mautolu a poko kupega hila ke moua foki falu vala tala: <https://survivorexperiences.govt.nz>.

***Ko e ha magaaho ni ke logona e koe e tupetupe mo e manako ke moua mafiti e lagomatai, fakamolemole ti hea ke he numela 111 po ke haau a faahi gahua ne lagomatai atu ke he tau malolo ke he manamanatuaga.***

**Ko e puhala ke fakaaoga aki e tau vala tala he pepa tote nei**

Ha ha ki ai e taha laupepa ke moua e fakaataaga he laupepa 6 ne kua lata ia koe ke fakapuke ke maeke i a mautolu ke fakaaoga e tau vala tala ne kua tufatufa mai e koe ki a mautolu ke fakailoa ke he tau gahua he Service.

Kaeke ke foaki e koe e fakaataaga ke fakaaoga he Service e haau a tau vala tala, to uta kehe e haau a higoa mo e falu foki e tau vala tala hagaao ki a koe ke nakai maeke ke kitia ko koe. To utakehe foki e mautolu e tau higoa he tau tagata ne ligaliga ke tohitohi foki a koe hagaao ki ai.

Ko e haau a tau vala tala ne ligaliga ke fakaaoga ke he tau puhala, tuga e:

* Ke fakamafana ke falu foki ne kua hao mai ke talamai ha lautolu a tau logonaaga he magaaho ne nonofo atu ke he tau levekiaga
* Ke fakakite e tau matapatu fakatutalaaga po ke tau faahi gahua ne liga ke hokotaki he Service
* Ke fakakuku hifo e tau logonaaga ha lautolu ne kua hao mai mo e tau numela ko e toko fiha ne kua hao mai
* Ke lagaki hake e tau iloaaga ke he tau logonaaga ha lautolu ne kua hao mai
* Ke talahau e hokotakiaga ke he Fakatufono
* Ke hokotaki e tau eke fakakelea fakamamahi mo e tau tagata ne eke fakakelea fakamamahi ke he tau Leoleo

**Fakapuke fefe e pepa tote nei**

Maeke i a koe ke fakapuke e pepa tote nei:

* fakaaoga he hila he haau a lakau komopiuta, po ke
* moua mai e lagaki mo e fakapuke lima ni aki e pene tohitohi.

Maeke i a koe ke fakapuke e laupepa fakaataaga ke saini po ke tohi lima ni po ke lolomi e haau a higoa.

**Fakafano mai fefe e pepa tote nei**

Ka oti fakamau hifo e haau a tau logonaaga mo e kua fakapuke e tohi fakaata maeke i a koe ke fakafano he meli hila po ke fakahu noa ke he Service.

**Meli hila**

Fakamau e pepa tote mo e laupepa fakaata ke he haau a lakau komopiuta mo e fakafano meli hila ki a lautolu mo e tuku ko e taha laupepa hila: MyAccount@survivorexperiences.govt.nz. To fakafano atu e meli hila ki a koe ke fakailoa kua moua e mautolu e pepa tote haau. Kaeke ke nakai logona mai a koe i a mautolu ke katoa e 3 e aho gahua, fakamolemole hea mai ke he Contact Centre he numela 0800 456 090 he tau matahola 8.30 pogipogi ke he 4.30 afiafi. Kaeke ko koe i Osetalia, maeke ia koe ke matutaki ke he numela 1800 456 032 he tau tula 8.30 pogipogi ke he 4.30 afiafi (taimi NZ) Aho Gofua ke he Aho Falaile.

**Fakahu meli he Freepost**

Fakahu e pepa tote kua fakapuke mo e laupepa ke fakaata ki a mautolu fakaaoga he fagatohi kua fita e totogi e mautolu ne moua e koe mo e pepa tote Written Account Booklet.

Kaeke ke manako a koe ke tohitohi atu a mautolu ke fakailoa kua moua e mautolu e fakamauaga haau, fakamolemole mai haau a nofoaga ke fakahu atu e mautolu e tali ki a koe to oti e 10 e aho gahua.

Ko e nofoaga haaku ko e: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maeke i a koe ke fakafano foki e haau a pepa tote ki a mautolu he haau a tagata lagomatai, ne maeke ke putoia e tau tagata gahua mai he Service.

**Fakamauaga tagata kua hao mai – Laupepa Fakaataaga**



Fakamolemole ti totou fakamitaki e tau talahauaga he laupepa nei.

Kaeke ke maama i a koe mo e talia ke he tau talahauaga oti

fakamolemole fakamooli, tohi hila po ke lolomi e haau a higoa he matahiku he laupepa.

Kua lata i a mautolu ke ole ki a koe ke moua haau a fakaataaga ke fakaaoga e tau vala tala ne tufatufa mai e koe ki a mautolu. Mahuiga lahi ke maama e koe e ha matuolu a tau mena ne ole ki a koe ke talia ki ai. Kaeke ke fai huhu a koe matutaki ke he Service ke he numela nakai totogi 0800 456 090 po ke meli hila contact@survivorexperiences.govt.nz. Kaeke ko koe i Osetalia, maeke ia koe ke matutaki ke he numela 1800 456 032 he tau tula 8.30 pogipogi ke he 4.30 afiafi (taimi NZ) Aho Gofua ke he Aho Falaile.

1. Maama e au ko e na maeke i a au ke fifili ko e manako au ke tohia e taha fakamauaga hagaao ke he haaku a logonaaga ke he eke fakakelea fakamamahi he magaaho ne nofo atu ke he tau levekiaga.
2. Kua lahi e tau vala tala mo e tau magaaho ne kua foaki me ke fifili e au ko e manako nakai au ke tufatufa haaku a logonaaga.
3. Maama i a au ko e pule ni au kaeke ke nakai manako au ke fakaaoga po ke tali ha huhu ni po ke tau huhu oti i loto he pepa tote. Ka manako a au, maeke i a au ke fakamau hifo e tau mena haaku ne manako ke talahau ke he Service.
4. Maama i a au kaeke ke hiki haaku a manatu hagaao ke he tufatufaaga he haaku a tau logonaaga ke he eke fakakelea fakamamahi mo e haaku a tau vala tala mo e Service ka telefoni po ke fakafano e meli hila ke he Service.
5. Maama i a au ko e tau vala tala he pepa tote nei to toka mauokafua, mo e nakai maeke taha ke hoko fakahanoa ki ai ka e gofua ni ke he tau tagata gahua he Survivor Experiences ne kua manako ke lata ma e falu fekau pauaki.
6. Talia e au ke maeke e Service ke fakaaoga e tau vala tala hagaao ki a au mo e haaku a logonaaga.
7. Maama i a au to nakai fakaaoga ke he totouaga he tau tagata e tau vala tala haaku mo e to fakamooli he Service ke nakai maeke i a taha ke kitia maali ko au po ke taha tagata ni ka totoku e au.
8. Mailoga e au ko e tau vala tala ne moua mai he tau fakatutalaaga fakagalogalo to uufitia he Service a to utakehe ke tuku he tau Government Archives mo e tuku ki ai e taha fafatiaga uka ke maeke ke moua fakahanoa ha tagata.
9. Maama i a au ko e tau mena ka tohia e au he pepa tote nei to uufitia, ka fa e mena mahuiga ne nakai totou ke he taofiaga nei:
10. Kaeke ke foaki e au e tau vala tala mai he tau fakamauaga haaku ke he taha. Putoia ki ai e tufatufaaga he haaku a tau fakamauaga ne kua taute po ke fakatutala po ke tohitohi hagaao ki ai mo e taha.
11. Kaeke ke tohia hifo e au e taha mena ne lahi e hagahaga kelea ke he malolo tino mo e haohao mitaki haaku po ke taha foki, to talaage he Service ke he taha (tuga e faahi gahua leveki ke he tau malolo he tau manamanatuaga po ke faahi gahua Leoleo).
12. Ka tohitohi au hagaao ke he tau mahani kolokolovao mania ha ne fae taute tumau po ke ha e ne fai taute agaia, to hokotaki foki he Service ke he tau Leoleo.
13. Kaeke ke poaki mai he Fale Fakafili e tau vala tala mai he Service. To foaki age ni he Service e tau vala tala ne kua lata tonu ke age, ke pehe kua omaoma ke he poakiaga.

Ka tohi haaku a higoa mo e aho i lalo kua maama mo e talia e au ke he tau vala tala he laupepa ke moua e fakaataaga nei.

Higoa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aho:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tau matutakiaga (tuga e tohi hila po ke numela telefoni kaeke ke fai a koe):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



Ko e laupepa nei ke maeke i a koe ke tohi hifo haau a moui mo e tau logonaaga.

Maeke i a koe ke fakaaoga e tau huhu mo lagomatai po ke fakaaoga e tau laupepa mea he matahiku he pepa tote nei.

Ko e pule ni a koe ko e heigoa haau ka tohi he mena nei.

**Ko e fakamauaga haana ne hao mai – haau a logonaaga**

Lagomatai ke he Service ke maama e haau a logonaaga kaeke ke fakamau hifo haau a moui to taatu a koe ke he levekiaga, haau a tau magaaho mo e tau moui haau he mole atu e tau levekiaga. Maeke he mena nei ke lalafi ki ai e tau lauiaaga ki a koe ha ko e tau eke fakakelea fakamamahi mo e haau a magafaoa, mo e tau maaga. Kaeke ke nakai manatu mahino mitaki i a koe e tau aho mo e tau taimi ai la kelea ia.

Manako foki i a mautolu ke iloa ko e heigoa ne kua lata ke fai hikiga ke ua liu foki mo e taofi e tau eke fakakelea fakamamahi ha ko e tau levekiaga ke ua liu foki ke pihia he tau magaaho i mua.

Ko e mailoga lahi he Service kaeke kua fai matutakiaga a koe mo e iloa e tau mena ke taute kaeke ke fai lekua, kua fefe e mena ia ki a koe, ha e fe e puhala mitaki lahi ne kitia e koe kua lata.

Ko e tau huhu ki lao ko e tau lagomatai po ke tau fakataitai. Ua fakaaoga e tau mena nei kaeke ke nakai manako a koe ke fakaaoga – tohi noa ni e tau mena ne manako a koe ke talamai ki a mautolu. Pule ni i a koe ke talamai oti po ke fakalatalata ni ke he haau a manako.

**1) Fefe haau a vaha tama?**

Fakatai pehe nei, maeke i a koe ke talamai ki a mautolu ko e tupu hake a koe i fe, haau a kaina, haau a magafaoa, haau a aoga, haau a tau kapitiga, mo e haau a malolo tino.

**2) Ko e ha a koe ne uta a koe toka he tau levekiaga**

Fakatai pehe nei, ko e ha ke he manatu haau ne uta a koe toka he tau levekiaga? Manatu nakai i a koe ko e toka a koe he levekiaga ha ko e tau kakano ne tatai mo e falu tagata foki? Talia nakai e koe ko e hako e fifiliaga ke toka a koe he tau levekiaga he magaaho tonu ia. Kua fai hikiaga nakai e haau a tau manatu hagaao ke he tau mena nei ha kua fai magaaho kua mole, mo e kaeke ke pihia, fefe?

**3) Ko e heigoa e tau mena ne tupu ki a ko e he levekiaga?**

Maeke nakai i a koe ke talamai ki a mautolu e tau eke fakakelea fakamamahi ki a koe e magaaho ne nofo atu a koe ke he levekiaga? He na fe (tuga e ko e faahi gahua fe) ne tupu ai e tau eke fakakelea fakamamahi nei? Ko e magaaho fe ne tupu ai e eke fakakelea mamahi? Kamata fefe e mena nei? Fiha e tau tau moui haau he magaaho ia? Tupu lagaloga nakai e mena nei? Ko e heigoa e mena ne tupu ki a koe? Tupu foki nakai e tau eke fakakelea fakamamahi nei ke he falu ne nonofo mo koe ke he levekiaga? Maeke i a koe ke talamai oti po ke ai talamai ha mena.

**4) Ko hai ne eke fakakelea fakamamahi a koe?**

Ka manako a koe, maeke i a koe ke talamai ko hai ni ha tagata ne eke fakakelea fakamamahi a koe. Iloa fefe e koe a ia? Feleveia fefe a koe mo ia? Ko e heigoa haana a gahua (tuga e tau tagata gahua he kaina he tau fanau, tau tagata gahua he fale gagao ma e tau gagao manamanatuaga, tau tagata lotu, mo e falu foki ne nofo atu ke he kaina)? Ka manako a koe ti maeke a koe ke mai e tau higoa he tau tagata, ka e ai mai ka ai manako a koe.

**5) Ko e heigoa e tau lauiaaga ki a koe ha ko e eke fakakelea fakamamahi ke he levekiaga haau?**

Fakatai pehe nei, maeke i a koe ke talamai e tau lauiaaga ki a koe ha koe eke fakakelea fakamamahi ke he levekiaga haau he magaaho ia, he haau a moui katoa, mo e aho nei. Maeke foki i a koe ke talamai e tau lauiaaga ki a koe ha koe eke fakakelea fakamamahi ke he levekiaga haau ke he haau a magafaoa, tau maaga, mo e aga fakamotu, he magaaho ia, he haau a moui katoa, mo e aho nei. Fai mena nakai ne kua lagomatai ki a koe ke moua e fahia ha ko e tau lauiaaga eke fakakelea fakamamahi, po kua uka atu ke nakai fahia a koe ke moua e mitaki?

**6) Fai tagata nakai ne iloa?**

Tuga e, fai tagata nakai ne iloa e eke fakakelea fakamamahi ne logona e koe, he magaaho ia po ke he magaaho kua mole? Maeke nakai a koe ke talaage ke he taha e mahani eke fakakelea fakamamahi nei ki a koe? Ko hai ne talaage e koe ki ai, mo e ko e heigoa lautolu ne taute? Maeke ko e taha tagata po ke taha tagata mai he taha faahi gahua. Ne manako nakai a koe talaage ke he taha ka e nakai maeke po kua taofi kia he taha a koe ke ua talahau? Fai nakai ne iloa kua matematekelea a koe ha ko e mahani eke fakakelea fakamamahi, pete ni e nakai talaage e koe ki a ia?

**7) Fai puhala nakai ne maeke i a koe ke puipui mai he mahani eke fakakelea fakamamahi nei?**

Fakatai pehe, ko hai po ke ko e heigoa ati nakai moua e kautu ha kua nakai puipui a koe mai he mahani eke fakakelea fakamamahi? Maeke ko e taha tagata, taha faahi gahua, taha matafakatufono po ke taha puhala gahua, po ke taha mena ne nakai tupu ka e kua lata ke tupu. Ko e heigoa foki ne logona e koe kua lata ke taute ke puipui a koe he magaaho ia?

**8) Ko e tau manatu ke lata ma e ahoiha?**

Fakamolemole ti tufatufa ha manatu haau hagaao ke he tau mena ne kua manako a koe ke kitia ke puipui falu mai he tau mahani eke fakakelea fakamamahi he tau magaaho i mua. Fakamolemole foki ti tufatufa ha manatu ko e maeke fefe a Niu Silani ke hiki e tau puhala ne leveki ke he tau fanau ikiiki, tau fanau fuata mo e tau tagata lalahi ne lolelole e tau momoui he ha tautolu a tau maaga.

**9) Fakahakohako e tau mena**

Kua taute nakai e koe e taha tohi ole ke moua e taha taui atu (tuga e tupe, fakatutalaaga lagomatai) mai he taha faahi gahua fakatufono, taha faahi lotu, po ke taha faahi gahua ne nakai falanaki atu ke he fakatufono hagaao ke he mahani eke fakakelea atu ki a koe he nofo ke he levekiaga? Kaeke ke nakai, ko e heigoa e kakano ne taute pihia ai? Moua nakai e koe e taha lagomatai mai he taha loea, tagata gutu vagahau ma haau po ke mai he falu foki ne kua hao mai? Ko e heigoa haau a logonaaga ke he tauteaga he haau a tohi ole? Ko e heigoa, kaeke ke fai, e tau lagomatai ke fakahako e tau mena ma haau (tuga e fakafeleveia e tau faahi ne ua ke fakatutala ke lata ia ma e tau mena kua lata ke taute – restorative justice)

**10) Manako nakai a koe ke fakailoa age ke tau Leoleo?**

Kaeke kua nakai la iloa he tau Leoleo e mahani eke fakakelea fakamamahi ki a koe, to maeke he Survivors Experiences Serviceke lagomatai a koe ke taute taha matutakiaga ke he tau Leoleo ke kumikumi fakamakutu kaeke ke manako a koe ke taute pehe nei.

To kumikumi he tau Leoleo e tau ta hokotaki oti nei ha ko e tau mahani eke fakakelea fakamamahi mo e to fakatutala fakahako ki a koe hagaao ke he ha lautolu a tau kumikumiaga.

Maeke i a koe ke fakatutala mai ha ko e puhala ke matutaki nei he NZ 0800 456 090 he tau tula 8.30 pogipogi ke he 4.30 afiafi Aho Gofua ke he Aho Falaile po ke mai i Osetalia he 1800 456 032 8.30 pogipogi ke he 4.30 afiafi (taimi Niu Silani) Aho Gofua ke he Aho Falaile.

**11) Fai mena nakai ne manako foki a koe ke talamai ki a mautolu?**

Maeke i a koe ke fakaaoga e tau lau ne nakai la fakaaoga ke talamai ha mena ni ne manako a koe ke talahau. Kaeke kua nakai la fakaaoga e koe e tau huhu mai he pepa tote, po ke tau huhu na i luga ke lagomatai aki a koe ke fakamau hifo haau a tau logonaaga, to maeke foki i a koe ke fakaaoga e **tau laupepa ne nakai fai mena ne tohi i ai**ke tohi aki haau a tau logonaaga ke he ha puhala ni ne manako a koe ki ai.

Maeke foki i a koe ke tufatufa mai haau a tau logonaaga ke he falu he tau puhala foki. Fakatai pehe, ne ke manako a koe ke tohi e taha poeme, ta e taha fakatino, po ke fakafano mai taha kifaga moui (tuga e fakaaoga he vagahau matalima).

Fakaaue ha kua tufatufa mai haau a logonaaga. Fakaaue atu a mautolu ke he tau magaaho ne kua fakaata e koe ke tufatufa e tau koloa nei mo e Survivors Experiences Service.